Lemonade

Lemonade [lé-mo-néd] atau lemoned merujuk kepada minuman manis yang bercirikan rasa limau utama.

Gambaran umum
Minuman ini berbeza mengikut jenis kejernihan yang tampak pada produk akhir selepas ia dihasilkan:

 jenis keruh - menggunakan ramuan semula jadi termasuk air biasa dan pemanis seperti gula atau madu. Ia didapati di rantau-rantau Amerika Utara dan Asia Selatan. Air jenis ini biasanya dihidangkan sejuk, namun jenis panas juga boleh dihidang sebagai melegakan sakit tekak dan pernafasan tersumbat.

 jenis cerah - lebih menggunakan air berkarbonat, didapati di United Kingdom dan Australia.

Jenis lain
Terdapat sejenis lemoned yang kelihatan berwarna kemerahjambuan (pink lemonade) hasil pencampuran dengan buah beri tertentu sebagai bahan pewarna seperti raspberi, strawberi dan ceri.

Terdapat suatu jenis minuman seumpama di Bangladesh yang menggunakan garam dan jus halia sebagai penambah perisa.

Di beberapa negara Timur Tengah tertentu seperti Israel, Jordan, Lebanon dan Syria, daun pudina digunakan sebagai bahan perisa membuat limonana. Ramuan air mawar turut ditambah untuk membuat cherbat yang didapati di Afrika Utara.

Rujukan